In nomine Patris et Filii et Spiritus-Sancti. Amen. Ego Henricus, Trecensis episcopus, notum volo fieri omnibus hominibus, tam presentibus quam futuris, quod Josbertus, filius Tecelini de Villa-Mauri et Milo, frater ejus, quicquid in tota Hota Pontiniacensis ecclesia possidet, quod jure aliquo ad eos videtur pertinere, sive in proprio, sive in casamento, fratribus predictæ ecclesiæ jure perpetuo, possidendum concedunt et laudant. Laudant etiam nichilominus quicquid de casamento eorum Pontiniacenses fratres adquirere poterunt; et in omnibus nemoribus suis omnem usuariam tam ipsis fratribus quam pecoribus eorum, et in ceteris terris pasturam. Hujus concessionis et laudationis eorum testes sunt: Garnerius de Fagis; Richerius Vitulus; Gauterius de Pentecosta; Hugo de Malo-Passu, Gauterius ..... ba; Milo de Villa-Mauri. Actum, anno ab incarnatione Domini Mº Cº XLº VIIº, quo Lodovicus, rex Francorum et Aquitaniorum dux, Jerosolimam profectus est ad expugnandos christiani nominis inimicos.